Saksan Grand Prix 2009

Saksan Grand Prix 2009 (virallisesti Formula 1 Grosser Preis Santander von Deutschland 2009) oli Formula 1 -kauden  yhdeksäs osakilpailu, joka ajettiin 12. heinäkuuta Nürburgringin moottoriradalla Saksassa. Kilpailu oli ensimmäinen Nürburgringillä ajettu Saksan GP sitten kauden , jolloin siellä ajettiin Euroopan GP.

 Viikonlopun aikataulu ja sää 
PäiväAikatauluSessioSääIlmaRataKosteusPaik.10. heinäkuuta10:00–11:3011:00–12:301. vapaat harjoitukset Pilvinen10–12 °C14–21 °C63–80 %14:00–15:3015:00–16:302. vapaat harjoitukset Pilvinen12–13 °C20–21 °C59–63 %11. heinäkuuta11:00–12:0012:00–13:003. vapaat harjoitukset Pilvinen12 °C18–20 °C77–79 %14:00–15:0015:00–16:00Aika-ajot Pilvinen13–14 °C19–22 °C68–73 %12. heinäkuuta14:00–16:0015:00–17:00Kilpailu Puolipilvinen18 °C25–30 °C69–73 %Lähde:Formula 1 Grosser Preis Santander von Deutschland 2009

Raportti
Aika-ajot
Kosteissa aika-ajoissa nopeinta vauhtia piti Mark Webber, joka starttasi ensimmäistä kertaa urallaan paalulta kilpailuun. Hänen viereltään toisesta ja kolmannesta ruudusta lähtivät Brawnin Rubens Barrichello ja Jenson Button. Neljännesta ruudusta starttasi Sebastian Vettel.

Ensimmäisessä osiossa päästiin ajamaan vielä kuivalla radalla, vaikka rata-alueen yllä roikkuikin tummia pilviä. Koko aika-ajon nopeimman kierrosajan ajanut ja ensimmäisen osion nopein oli Mark Webber. Toyotan Timo Glock ei pystynyt ajamaan osion aikana riittävän nopeita kierroksia ja jäi ruutuun 19. Myöhemmin hän sai vielä kolmen lähtöruudun rangaistuksen Fernando Alonson estelystä. Kisaan Glock starttasi varikolta.

Toisen aika-ajo-osion alussa sadekuuro kasteli rataa, kun autot olivat juuri ehtineet lähtemään radalle kuivan kelin renkailla. Rata kävi sen verran liukkaaksi, että monet kuljettajista liukastelivat nurmikon tai hiekan puolelle. Heikki Kovalainen osui kevyesti radan reunakaiteeseen, mutta pystyi jatkamaan. Autot joutuivat tulemaan pian varikolle vaihtamaan välikelin renkaat. Märästä kelistä hyötyi parhaiten Adrian Sutil, joka pääsi ensimmäistä kertaa Force Indiallaan viimeiseen aika-ajo-osioon, ollen kolmanneksi nopein toisessa osiossa. Molemmat McLarenin kuljettajat pääsivät tällä kaudella myös ensimmäistä kertaa yhdessä viimeiseen osioon.

Viimeisen osion aikana ei tullut lisää sadekuuroja ja se päästiin ajamaan läpi kuivan kelin renkailla. Hamilton ja Kovalainen ajoivat ruutuihin 5 ja 6. Heidän perästään lähti Sutil uransa ja koko tallinsa parhaasta ruudusta 7. Ferrarin Massa ja Räikkönen jäivät ruutuihin 8 ja 9.

Kilpailu
Toisesta ruudusta lähtenyt Rubens Barrichello pääsi lähtösuoran kiihdytyksessä paalupaikkamies Mark Webberin rinnalle. Webber teki kuitenkin yllättävän sivuttaisliikkeen osuen lievästi Barrichellon auton kylkeen. Molemmat pystyivät jatkamaan kisaa ilman vaurioita, mutta Webber sai liikkeestään varikonläpiajorangaistuksen. Vielä paremman lähdön sai viidennestä ruudusta startannut Lewis Hamilton, joka ensimmäisessä jarrutuksessa oli jo taistelemassa kärkipaikasta. Hänkin osui kevyesti Webberiin hajottaen autostaan renkaan, minkä vuoksi Hamilton joutui tulemaan varikolle renkaanvaihtoon heti ensimmäisellä kierroksella samalla häviten kierroksen kärkimiehille. Joukon hännille putosi myös Toyotan Jarno Trulli, joka kävi vaihdattamassa autonsa etusiiven osuttuaan Kazuki Nakajiman kanssa.

Force Indian Adrian Sutil oli ajamassa erinomaista kisaa ja meni varikolle sijalta kaksi. Varikolta palattuaan Sutil ajautui ensimmäisessä jarrutuksessa kylmillä renkailla kohti ulkokaarretta, jossa samaan aikaan oli Kimi Räikkönen. Autot osuivat toisiinsa ja Sutil menetti etusiiven. Räikkösen autosta irtosi ilmanohjaimia, mutta hän pystyi jatkamaan kisaa ilman varikkopysähdystä. Räikkönen oli jo kisan alkupuolelta saakka kärsinyt moottoriongelmasta, mikä pakotti Ferraria pudottamaan moottorin kierroksia. Lopulta Räikkönen keskeytti moottorin savuttaessa. Kisatuomaristo ilmoitti tutkivansa myös Räikkösen ja Sutilin osumaa, mutta päätöstä ei tullut ennen Räikkösen keskeytystä. Kilpailun jälkeen tuomaristo päätti olla jakamatta rangaistuksia, ja myös molemmat kuljettajat pitivät tilannetta kilpailutilanteena syyttämättä toisiaan.

Barrichello menetti palkintopallisijoituksen varikolla sattuneessa tankkausongelmassa. Autoon ei saatu tankattua suunniteltua määrää polttoainetta, minkä vuoksi varikkostrategiaa jouduttiin muuttamaan. Kilpailun lopussa Alonso oli radan nopein, ja ajoi myös koko kilpailun nopeimman kierrosajan kierroksella 49.

Rangaistuksestaan huolimatta Webber pystyi nousemaan takaisin kärkeen ja voittamaan kilpailun. Voitto oli hänen uransa ensimmäinen, ja se onnistui 130. startissa. Red Bull saavutti jo kauden kolmannen, ja toisen perättäisen kaksoisvoiton Sebastian Vettelin oltua kisan toinen. Kolmas oli kauden ensimmäisen palkintopallisijoituksensa saavuttanut Felipe Massa. Myös Nico Rosberg onnistui hyvin kilpailussa noustuaan 15. ruudusta neljänneksi. Loput pistesijat menivät kuljettajille Button, Barrichello, Alonso ja Kovalainen.

Tulokset
Kilpailussa ja aika-ajoissa käyttivät KERSiä tallit Ferrari ja McLaren.
Aika-ajot
 Sija Nro Kuljettaja Talli Aika (1. erä) Aika (2. erä) Aika (3. erä) Aikasakot114 Mark WebberRed Bull-Renault1.31,2571.38,0381.32,230223 Rubens BarrichelloBrawn-Mercedes1.31,4821.34,4551.32,357322 Jenson ButtonBrawn-Mercedes1.31,5681.39,0321.32,473415 Sebastian VettelRed Bull-Renault1.31,4301.39,5041.32,48051 Lewis HamiltonMcLaren-Mercedes1.31,4731.39,1491.32,61662 Heikki KovalainenMcLaren-Mercedes1.31,8811.40,8261.33,859720 Adrian SutilForce India-Mercedes1.32,0151.36,7401.34,31683 Felipe MassaFerrari1.31,6001.41,7081.34,57494 Kimi RäikkönenFerrari1.31,8691.41,7301.34,710108 Nelson Piquet Jr.Renault1.32,1281.35,7371.34,803116 Nick HeidfeldBMW Sauber1.31,7711.42,310127 Fernando AlonsoRenault1.31,3021.42,3181317 Kazuki NakajimaWilliams-Toyota1.31,8841.42,500149 Jarno TrulliToyota1.31,7601.42,7711516 Nico RosbergWilliams-Toyota1.31,5981.42,859165 Robert KubicaBMW Sauber1.32,1901712 Sébastien BuemiToro Rosso-Ferrari1.32,2511821 Giancarlo FisichellaForce India-Mercedes1.32,4021911 Sébastien BourdaisToro Rosso-Ferrari1.33,5592010 Timo GlockToyota1.32,4233 lähtöruutua

Kilpailu
 Sija  Nro  Kuljettaja  Talli  Kierrokset  Aika/Keskeytys  Lähtöruutu  Pisteet 1 14   Mark Webber  Red Bull-Renault 60 1:36.43,310 1 10 2 15   Sebastian Vettel  Red Bull-Renault 60 +9,252 4 8 3 3   Felipe Massa  Ferrari 60 +15,906 8 6 4 16   Nico Rosberg  Williams-Toyota 60 +21,099 15 5 5 22   Jenson Button  Brawn-Mercedes 60 +23,609 3 4 6 23   Rubens Barrichello  Brawn-Mercedes 60 +24,468 2 3 7 7   Fernando Alonso  Renault 60 +24,888 12 2 8 2   Heikki Kovalainen  McLaren-Mercedes 60 +58,692 61 9 10   Timo Glock  Toyota 60 +1.01,457 20 10 6   Nick Heidfeld  BMW Sauber 60 +1:01.925 11 11 21   Giancarlo Fisichella  Force India-Mercedes 60 +1.02,327 18 12 17   Kazuki Nakajima  Williams-Toyota 60 +1.02,876 13 13 8   Nelson Piquet Jr.  Renault 60 +1.08,328 10 14 5   Robert Kubica  BMW Sauber 60 +1.09,555 16 15 20   Adrian Sutil  Force India-Mercedes 60 +1.11,941 7 16 12   Sébastien Buemi  Toro Rosso-Ferrari 60 +1.30,225 17 17 9   Jarno Trulli  Toyota 60 +1.30,970 14 18 1   Lewis Hamilton  McLaren-Mercedes 59 +1 kierros 5 Kesk. 4   Kimi Räikkönen  Ferrari 34 Moottori 9 Kesk. 11   Sébastien Bourdais  Toro Rosso-Ferrari 18 Hydrauliikka 19Lähde:Saksan GP 2009 - F1-ruutu 

 Johtokierrokset 
 Nro  Kuljettaja  Talli  Kierrokset 23   Rubens Barrichello  Brawn-Mercedes  1–14, 25–31 14   Mark Webber  Red Bull-Renault  15–19, 32–43, 45–60 3   Felipe Massa  Ferrari  20–24 15   Sebastian Vettel  Red Bull-Renault  44

 Tilanne kuljettajien ja valmistajien MM-sarjassa 

+Kuljettajien pisteet Sija                                                                                                                     Kuljettaja Talli Pisteet 1.  Jenson Button Brawn-Mercedes 68  2.  Sebastian Vettel Red Bull-Renault 47  3.  Mark Webber Red Bull-Renault 45,5  4.  Rubens Barrichello Brawn-Mercedes 44  5.  Felipe Massa Ferrari 22  6.  Jarno Trulli Toyota 21,5 7.  Nico Rosberg Williams-Toyota 20,5 8.  Timo Glock Toyota 13 9.  Fernando Alonso Renault 13 10.  Kimi Räikkönen Ferrari 10 11.  Lewis Hamilton McLaren-Mercedes 9  12.  Nick Heidfeld BMW Sauber 6  13.  Heikki Kovalainen McLaren-Mercedes 5 14.  Sébastien Buemi Toro Rosso-Ferrari 3 15.  Robert Kubica BMW Sauber 2 16.  Sébastien Bourdais Toro Rosso-Ferrari 2 17.  Giancarlo Fisichella Force India-Mercedes 0  18.  Adrian Sutil Force India-Mercedes 0 19.  Nelson Piquet Jr. Renault 0  20.  Kazuki Nakajima Williams-Toyota 0

+Valmistajien pisteet Sija Talli Pisteet 1.  Brawn-Mercedes 112 2.  Red Bull-Renault 92,5 3.  Toyota 34,5  4.  Ferrari 32 5.  Williams-Toyota 20,5 6.  McLaren-Mercedes 14 7.  Renault 13 8.  BMW Sauber 8  9.  Toro Rosso-Ferrari 5 10.  Force India-Mercedes 0

 Muuta 
 Mark Webberin uran ensimmäinen paalupaikka ja voitto.
 Mark Webberillä kesti ennätykselliset 130 osakilpailua ajaa ensimmäinen paalupaikka ja osakilpailuvoitto.
 Renaultin ensimmäinen nopein kierros sitten Japanin GP:n 2006.
 Sébastien Bourdaisin uran viimeinen kilpailu.

 Katso myös 
 GP2 Saksan Grand Prix 2009

 Lähteet 

 Aiheesta muualla 

Luokka:Formula 1 -kausi 2009
Luokka:Saksan Grand Prix